# 405 16 май 2019, 11:36 ч.
Ели, има проблем, да. В темата за градините четох, че на една майка са ѝ отказали записване дори заради правописна грешка в презимето на детето в подадените електронно документи. Не знам защо и едно единствено нещо в нашата прекрасна държавна система не може да стане по лесния начин. Сега трябва да мисля нови варианти, а вече нямам нерви, честно...
# 406 16 май 2019, 14:28 ч.
Съгласна съм, че всичко си е до градина и дете. При нас също съм доволна от яслата, до преди два месеца. Детето ходеше с огромно желание. Но от два месеца нещата се объркаха. Сега ходенето сутрин е страшна драма. Нямам нерви да продължавам това и в градината. Ще я запиша на ДГ като опция, защото в частните, които съм харесала местата са под въпрос. Групите са пълни
# 407 16 май 2019, 14:46 ч.
Мдам, дори и с таксите от по 1200 лева са със списъци на изчакване. Направо ми идва да отворя една градина
# 408 16 май 2019, 15:25 ч.
Уу, ние нещо се замисляме за прибиране към края на годината, толкова ли е затегнато положението в София? Кристи дай да направим един кооператив, мен и без това не ми се връща на работа 
# 409 17 май 2019, 11:34 ч.
Значи проблемът с различен работодател от посочения при кандидатстване се решава като се занесе бележка с изходящия номер от предишния работодател, в която е посочено от кога до кога майката е работила при тях, и същата от новия работодател, в която да пише от коя дата е започнала в новата фирма, плюс копие от трудовата книжка (актуализирана). И, разбира се, компромис от директорката на градината. Имайте го предвид и много внимавайте като си попълвате формулярите да не изпадате в драмата, в която изпаднах аз. Добре, че се намери изход, че иначе не знам.
# 410 17 май 2019, 23:01 ч.
Оууу, сига бре, промяна на обстоятелствата!!! Живота тече и се развива, а кандидатстването става от началото на бременността с надежда поне във втора група да ги приемат!!! Абсурдно е!
Много често познати ме питат, как така съм се решила, луда ли съм, дръндрън, да живея в провинцията, като съм софиянка. Вярно, че и тук не ни е никак лесно, далеч от всички познати и роднини, но поне знам, че яслата е тук и децата са приети, в първа група отново всичко е ок, а не да треперя за сбъркана запетайка. Дами, направо ви се възхищавам как изобщо оставате със всичкият си! Толкова грижи имам по децата, дома и работата, че ако и това мисля ще полудея.
Да ви се похваля, че сменям и аз работата, много съм доволна, по-добра заплата и по-късо работно време на 15мин от нас! Още не мога да повярвам, днес си пуснах молбата за напускане
# 411 17 май 2019, 23:22 ч.
Честито Какво ще правиш
# 412 18 май 2019, 00:32 ч.
Пюър, аз само си мечтая за спокойствието на провинцията. Тук е лудница и стрес, всеки с малко власт се е самозабравил и те гледа отгоре. Не просто човек трябва да си излиза от зоната на комфорта - той живее извън тази зона в общия случай. Ако зависи от мен, се връщаме в Бургас в момента, в който си взема магистърската диплома. Имаме си жилища там и ни наем ще плащаме, ни нищо. И море, и парк, и хубави заведения, и център, който се прекосява пеша за 20 минути - рай. Аптеки също бол, но работата на ММ го е вързала тука. Ако се разделим след време обаче, местя се на секундата.
# 413 18 май 2019, 00:47 ч.
Аз днес ходих с малката до градината,ще я пускам като станат изследванията. Тук също няма записвания,класиране и т.н. Отидох,питах,казаха няма проблем и ще я дам. Е август ще се гледаме,но поне ще видя как ще се адаптира и дали ще свикне.
Персонала ми се стори много мил,веднага й намериха цаката.
Ще видим как ще е като тръгне.  Сега само повтаря,че иска при дечицата,да ги гушка и да си играят с балоните.
# 414 18 май 2019, 14:49 ч.
Инър, тук в този регион почти всички са с вирнати носове и доста надути. Тук има много работа и добре платена от край време. Тук никой не е живял без да има, в семействата им винаги е имало поне един, който взима много добри пари. Повечето хора около моята възраст, жените не работят, а само мъжете. Женят се на по 18-19 и раждат на по 20. Страшно много млади майки има, много. Повечето дори са си още с детски физиономийки
Отново ще съм технически ръководител на строителни обекти, но в едно металургично предприятие. Затова е и по-късо работното време, втроа категория е, отрови има. Въпреки, че се надявам с адекватни лични предпазни средства да е ок за здравето ми.
Идеята ми е, че навсякъде си има и такива и такива. Определено стрестът за мен тук е минимален. Много добре се чувствам, още повече и с новата работа имам позитивна нагласа за близкото бъдеще. Честно ви казвам, надявам се до средното образование на децата да не ми се налага да се връщам в София.
# 415 18 май 2019, 14:51 ч.
Еха, много положително звучиш
# 416 18 май 2019, 15:06 ч.
Цитат на: Cristi в сб, 18 май 2019, 14:51
Сериозно! Радвам се!
Много се радвам, че ви има и сме на подобни вълни
# 417 18 май 2019, 16:04 ч.
Ние вече се завърнахме в София и започнаха проблемите от всякакво естество. Затова се принудих да запиша шофьорски курс, просто друг вариант не виждам. С растящо дете, с нужди и необходимости, в София без личен автомобил е кауза пердута. Трудно ми е, страшно ми е, но дано изкарам и преодолея личните си притеснения.
Не съм кандидатствала за градина, защото мисля да не го пускам. Ако до есента има промяна в положителна насока и желание от малчо да посещава подобен тип места, ще го запиша в някоя частна градина.
Пюр, Инер, бърза адаптация на новите работни места и само положителни колеги! 
# 418 18 май 2019, 19:56 ч.
Цитат на: Iid в сб, 18 май 2019, 16:04
Лид,ще се справиш! Вярвам в теб:kissing_heart:
# 419 19 май 2019, 16:23 ч.
А попреминаха ли тръшканиците и симптомите на ужасните 2?
При малкия има подобрение, аз вече имам 20% по-малко здрави нерви, но дано не спадат повече!